CELEX: C2007/170/23
Language: fi
Date: 2007-07-21 00:00:00
Title: Asia C-240/07: Ennakkoratkaisupyyntö, jonka Bundesgerichtshof (Saksa) on esittänyt 16.5.2007 — Sony Music Entertainment (Germany) GmbH v. Falcon Neue Medien Vertrieb GmbH

21.7.2007   
            
            
               FI
            
            
               Euroopan unionin virallinen lehti
            
            
               C 170/13
            
         Ennakkoratkaisupyyntö, jonka Bundesgerichtshof (Saksa) on esittänyt 16.5.2007 — Sony Music Entertainment (Germany) GmbH v. Falcon Neue Medien Vertrieb GmbH
   (Asia C-240/07)
   (2007/C 170/23)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja: Sony Music Entertainment (Germany) GmbH
   
      Vastaaja: Falcon Neue Medien Vertrieb GmbH
   Ennakkoratkaisukysymykset
   
               1)
            
            
               Sovelletaanko suoja-aikadirektiivissä säädettyä suojan voimassaoloaikaa direktiivin 10 artiklan 2 kohdan (1) edellytysten mukaisesti silloinkin, kun kyseessä oleva kohde ei milloinkaan ole ollut suojattu siinä jäsenvaltiossa, jossa suojaa vaaditaan?
            
         
               2)
            
            
               Jos ensimmäiseen kysymykseen vastataan myöntävästi:
               
                           a)
                        
                        
                           Ovatko suoja-aikadirektiivin 10 artiklan 2 kohdassa tarkoitettuja kansallisia säännöksiä myös jäsenvaltioiden säännökset sellaisten oikeudenhaltijoiden suojasta, jotka eivät ole yhteisön jäsenvaltion kansalaisia?
                        
                     
                           b)
                        
                        
                           Sovelletaanko suoja-aikadirektiivin 10 artiklan 2 kohdan mukaista suojan voimassaoloaikaa myös sellaisiin kohteisiin, jotka tosin direktiivin [10] artiklan 1 kohdassa mainittuna aikana täyttivät vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19.11.1992 annetun neuvoston direktiivin 92/100/ETY (2) mukaiset suojakriteerit, mutta joiden oikeudenhaltijat eivät kuitenkaan ole yhteisön jäsenvaltion kansalaisia?
                        
                     
         
      (1)  EUVL L 372, s. 12.
   
      (2)  EYVL L 346, s. 61.